Patty Schnyder
Patty Schnyder [] (* 14. Dezember 1978 in Basel) is en ehmalge Swiezer Tennisspelerin.

Loopbahn 
Patty Schnyder is in Bottmingen in‘ Kanton Basel-Landschaft upwussen. Se fung all fröh mit den Tennissport an un nehm an dat Upbauprogramm för Tennistalente deel. Van 1994 bit 2011 speel se up de WTA Tour, in Sömmer 2015 fung hör Comeback up den ITF Women’s Circuit an.

In hör eerst Profijohren reck Schnyder mit hör dormalig Trainer Eric van Harpen all Platz 11 vun de  Tennis-Weltranglist. 1998 full se up Platz 37 torüch. In hör letzt Karriereafsnitt wurr se vun hör dormalig Ehemann Rainer Hofmann betrüet.

Tüschen 1996 un 2011 hett Schnyder för de Swiezer Fed-Cup-Mannschap insgesamt 72 Partien bestreeden, vun de se 50 wunnen un 22 verloren hett. 
2004 truck se bi de Australian Open bit in dat Halffinale in. In‘ November 2005 reck se mit Platz 7 hör hööchste Weltranglistenpositschoon. In den folgen Johren keem se bi Grand-Slam-Turnieren nich mehr över dat Veertelfinale herut. In’t Düppel weer hör best Platzeeren up de Weltranglist Platz 15 (Juni 2005) 

Nah en Eerstrunnennedderlaag gegen Kateryna Bondarenko bi de French Open 2009, hett  Schnyder seggt, dat se laatstens in dat Fröhjohr 2010 torüchtreeden wull. Ungeacht dessen hett se hör Karriere fortsett un reck noch tweemal en Endspeel, an‘ 11. Juli 2010 bi dat WTA-Turnier vun Budapest as ok in‘ Oktober 2010 bi dat WTA-Turnier vun Linz. Nahdem se 2011 bi de French Open weer in de eerste Runn rutfloog, hett se hör Rückträe verklort.

2015 weer Patty Schnyder Trainerin an‘ Bundsstüttpunkt vun den DTB in Hannover. Todem is se in de 2. Tennis-Bundsliga för den Tweetligisten Braunschweiger THC antreeden.

In‘ Sömmer 2015 geev se hör Comeback up den ITF Pro Circuit. Hör eerst Partie an‘ 22. Juli 2015 bi en $25'000-Turnier in Darmstadt verlor se gegen Sofiya Kovalets. Bi hör dart Upträe reck se de Veertelfinals, bevör se in Prag bi en $10'000-Event den Turniersieg schaff. 2017 wunn se twee wiedere ITF-Titel.

1996, 2004 und 2008 hett se an Olympisch Sömmerspelen deelnommen, aber kien Medaille reckt.

Siet 2016 kommenteert Schnyder Fed-Cup-Begegnungen vun de Swiez för dat Swiezer Feernsehn SRF.

Turniersiege

Eenzel

Düppel

Weblenken 

 WTA-Profil vun Patty Schnyder (engelsch)

Enkeld Nahwiesen 

Fru
Börger von de Swiez
Boren 1978
Tennisspeler
Olympiadeelnehmer (Swiez)